
A tárgyalandó témakör tárgya: Az Őrbottyáni Napsugár Óvoda igazgatójának tájékoztatója a 2023/2024-s nevelési évről

1. A tárgyalandó témakör tárgyilagos és tényszerű bemutatása

Tisztelt Képviselő-testület!

Őrbottyán és Kisnémedi Települések Köznevelési Társulása Társulási Megállapodásának 13.3. pontja alapján az Őrbottyáni Napsugár Óvoda igazgatója évente egyszer köteles a Tanácsot, Őrbottyán Város Önkormányzat Képviselőtestületét, valamint Kisnémedi Község Önkormányzat Képviselő-testületét írásban tájékoztatni az éves munkáról. 
A megállapodásban foglaltak alapján intézményigazgatóként az alábbiak szerint tájékoztatom a Tisztelt Képviselő-testületet.

Iktatószám: 5-1/2024.

„Szeretet nélkül lehet fát aprítani és szeretet nélkül lehet téglát formálni, de szeretet nélkül nem szabad gyermekekkel bánni!”

/Lev Tolsztoj/
1. BEVEZETÉS
Az Őrbottyáni Napsugár Óvodában a nevelőmunkát, a 2023-2024-es nevelési évben is a jogszabályi előírások és az intézményi belső szabályozó dokumentumok figyelembevételével, a megelőző nevelési időszak észrevételei, tapasztalatai alapján a nevelőtestület által összeállított és elfogadott éves munkaterv szerint végeztük. 
2. AZ ÓVODAI NEVELÉSI ÉV RENDJE
Az óvodai nevelési év 2023. szeptember 1-től 2024. augusztus 31. napjáig tart. Óvodát először igénybe vevő gyermekek fogadása, a beszoktatás folyamatosan, a visszaszoktatás pedig a megszokottak szerint, 2023. szeptember 15-ig történt. 
Az őszi - téli - tavaszi fejlesztő foglalkozási rend 2023. szeptember 15-től 2024. május 31-ig tartott. A nyári foglalkozási rend 2024. június 01-től 2024. augusztus 31-ig tart, melynek ideje alatt a gyermekek számára szabadidős tervezett, szervezett tevékenységeket szerveztünk.

Nyitva tartás: Őrbottyánban: 600 - 1800 

                       Kisnémedin:   600 - 1600 

                                     Az egész nevelési évben az óvodák nyitva tartása folyamatos volt.
3. Az óvoda személyi feltételeinek elemzése-értékelése
3.1. A gyermekcsoportok, gyermeklétszámok alakulása

· Intézményünkben a 2023-2024-es nevelési évben 14 gyermekcsoport működött a következő elosztásban: 

	Napsugár Óvoda
	2023.

Október 1.-én:
	2023.

december

31.-én:
	Nevelési év végén:

	Őrbottyán
	Napsugár

Óvoda
	7 csoport
	307

fő
	171 fő
	317 fő
	175 fő
	319 fő
	176 gyermek

	
	Margaréta

Tagóvoda
	6 csoport
	
	139 fő
	
	142 fő
	
	142 gyermek

	 Kisnémedi

       Tagóvoda
	Gomba csoport
	1 csoport
	25 fő
	25 fő
	26 gyermek

	Összesen:
	
	14 csoport
	335 fő
	342 fő
	344 gyermek


· Gyermeklétszámok alakulása az elmúlt 5 nevelési évben, október 1.-i statisztika alapján:
	
	2019/2020.
	2020/2021.
	2021/2022.
	2022/2023.
	2023/2024.
	Várható létszám 2024.09.01. -től

	Kismókus Óvoda
	63
	63
	Egyesített:

147
	Egyesített:

165
	Egyesített:

176
	Egyesített:

183

	Napsugár Óvoda
	85
	76
	
	
	
	

	Napsugár Ó. Telephelye
	0
	0
	0
	0
	0
	20

	Margaréta Tagóvoda
	112
	112
	117
	122
	142
	146

	Kisnémedi tagóvoda
	21
	22
	23
	20
	26
	28

	Összesen:
	281
	273
	287
	320
	344 fő
	377 fő

· Kisnémedi Tagóvoda 
1 csoport (Gomba vegyes életkorú csoport)

	Csoport név:
	Korcsoport
	Leány:
	Fiú:
	Összesen:

	Gomba
	vegyes csoport
	12
	14
	26 fő


· Margaréta Tagóvoda 

(Őrbottyán Óvoda utca 1.) 6 gyermekcsoport működik, a következő (aktív státuszú) eloszlásban:
	Csoport név:
	Korcsoport
	Leány:
	Fiú:
	Összesen:

	Micimackó
	Nagy-középső csoport
	13
	14
	27 fő

	Mikiegér
	Nagy-középső csoport
	12
	12
	24+1 fő

	Süni
	Mini, kiscsoport
	7
	13
	20+1 fő

	Maci
	Nagycsoport
	10
	14
	24+1 fő

	Kisvakond
	Kiscsoport
	13
	10
	23 fő

	Méhecske
	Kiscsoport
	10
	14
	24 fő

	Összesen:
	6 csoport
	65
	77
	142+3 fő


· Napsugár Óvoda

Székhelyünkön 7 gyermekcsoport működik, a következő (aktív státuszú) eloszlásban:

	Csoport név:
	Korcsoport
	Leány:
	Fiú:
	Összesen:

	Százszorszép
	Kiscsoport 
	8
	19
	27+2 fő

	Manócska
	Nagy-középső csoport 
	13
	12
	25+2 fő

	Katica
	Kis-középső csoport
	14
	13
	27 fő

	Pillangó
	Mini, kiscsoport
	12
	12
	24+1 fő

	Nyuszi
	Nagycsoport 
	13
	11
	24 fő

	Napraforgó
	Középső csoport
	15
	10
	25 fő

	Szivárvány
	Nagycsoport
	15
	9
	24+1 fő

	Összesen:
	7 csoport
	90
	86
	176+6 fő


A 2023-2024-s nevelési évet szeptemberben, 76 új gyermek kezdte meg az óvodát, majd december 31.-ig pedig még 7 gyermek érkezett, így összesen Őrbottyánban: 83 fő lett az újonnan belépő gyermekek létszáma. 

Kisnémedin: 12 új gyermek kezdte meg az óvodai életet így 26 fő volt a gyermeklétszám.

A Köznevelésről szóló 2011.évi CXC. törvény 4. sz. melléklete alapján az intézménybe csoportonként maximálisan 25 fő a felvehető létszám. Az óvodai csoportokra megállapított maximális létszám a nevelési év indításánál a fenntartó engedélyével, legfeljebb 20 %-al átléphető, emellett abban az esetben is, ha a nevelési év során új gyermekek felvétele, átvétele miatt indokolt. Ez alapján, az Alapító Okiratunknak megfelelő csoportszervezésben kezdtük meg a nevelési évet.
A Sajátos Nevelési Igényű gyermekek esetében a csoportlétszámok kialakításakor a speciális sajátosságoktól függően kettő (F83, F80,9), illetve három főnek számít. 
Az óvodai csoportok a 2011.évi CXC. Köznevelési Törvényben előírt átlagos létszámnak 8 csoportban megfelelőek voltak, 6 csoportban léptük túl a 25 fős létszámot. 

A nevelési év elején a következő 8 csoportban kértük meg a fenntartó engedélyét a maximális létszám túllépéséhez:

· 
Napsugár óvoda: Katica, Manócska, Százszorszép, Pillangó csoport

· Margaréta tagóvoda: Micimackó, Mikiegér, Süni csoport

· Kisnémedi tagóvoda: Gomba csoport
A 8 csoportból végül 6 csoportban léptük túl a megengedett 25 fős létszámot.
A 345 gyermek a következő csoportelosztásban volt:

· 21-es létszámú 1 csoport; Süni csoport
· 23-as létszámú 1 csoport: Kisvakond csoport

· 24-es létszámú 2 csoport: Nyuszi, Méhecske csoport

· 25-ös létszámú 5 csoport; Maci, Szivárvány, Mikiegér, Pillangó, Napraforgó csoport
· 26-os létszámú 1 csoport; /Kisnémedi/ Gomba csoport
· 27-es létszámú 3 csoport; Micimackó, Manócska, Katica csoport
· 29-es létszámú 1 csoport; Százszorszép csoport

3.1.1. Alapszolgáltatásban résztvevő gyermekek száma 2023/2024.-es nevelési évben

A HH; HHH; SNI, veszélyeztetett, védelembe vett gyermekekre külön gondot fordítottunk, jobban figyeltünk a nehézségekkel küzdő családokra. Szakmai és emberi segítséget is nyújtottunk az érintett szülőknek és gyermekeknek egyaránt.

Óvodánk Sajátos Nevelési Igényű gyermekeket - pszichés fejlődési zavarral, beszédfejlődési zavarral küzdőket, – emellett Beilleszkedési tanulási, figyelem-, vagy magatartási zavarral – küzdő gyermekek integrált fejlesztését végzi. Egyre több gyermek küzd valamilyen problémával, és egyre gyakoribb, hogy már igen fiatalon, hároméves korban szakvéleménnyel érkeznek az óvodába. A nevelési év közben 1 SNI-s kisgyermeknél gyermekkori epilepsziát állapítottak meg.
	A fejlesztés tartalma
	Napsugár óvoda
	Margaréta Tagóvoda
	Kisnémedi
Tagóvoda

	Logopédiai ellátás
	22 fő
	13 fő
	5 fő

	Gyógypedagógus- SNI, BTMN ellátás
	6 fő SNI,

14 fő BTMN
	3 fő SNI,

14 fő BTMN
	0 fő SNI,

2 fő BTMN


Az idei évben megnőtt az SNI-s gyermekek száma, (2022/2023.-as évben 5 fő volt, a 2023/2024.-es évben már 9 fő) és ez a jövőben is növekedni fog, emiatt a gyógypedagógus kolléga BTMN-s gyermekek ellátását a számára megállapított óraszámban már nagyon nehezen tudta elvégezni. 
A 28 őrbottyáni gyermekből csak 2 gyermekkel tudott foglalkozni, elvégezni, ezt a kötelezően ellátandó feladatot! Emiatt a következő nevelési évben megfontolandó az Ő heti (10) óraszámának emelése, mivel egy-egy gyermeknek gyakran heti 2-3 óra fejlesztést is előírnak a szakszolgálatban. 
A megnövekedett és egyre súlyosabb nehézségekkel küzdő gyermek (SNI, epilepszia) mellett, a fenntartó engedélyével egy félállású gyógypedagógust alkalmaztunk, akinek a segítségére nagyon nagy szükség volt és ezt köszönjük.  A következő nevelési évben még több hasonló súlyos SNI-s gyermekek mellé, ha mód van rá továbbra is szeretnénk kérni ebben az önkormányzat segítségét!
Ebben az évben:

	Támogatások, speciális igényű gyermekek:
	Napsugár
	Margaréta
	Kisnémedi

	Rendszeres gyermekvédelmi támogatásban részesülők
	2 fő
	2 fő
	2 fő

	3 és több gyermekes család
	39 fő
	32 fő
	10 fő

	Tartósan beteg gyermek
	6 fő
	3 fő
	0 fő

	Jövedelem miatt ingyenes étkező gyermek
	82 fő
	57 fő
	12 fő

	Diétás étkezésben részesülő gyermek
	2 fő
	2 fő
	-

	Védelembe vett gyermek
	0 fő
	0 fő
	-

	Halmozottan hátrányos helyzetű gyermek
	1 fő
	4 fő
	-

	Hátrányos helyzetű gyermek
	-
	1 fő
	-


Emellett intézményünkbe lázgörcsre hajlamos gyermek 3 fő jár a Napsugár óvodába, 1 fő pedig a Margaréta tagóvodába. Gyermekkori epilepsziával küzdő gyermek 2 fő (1 Napsugár óvoda, 1 Margaréta tagóvoda), is jár. Ősztől 1 cukorbeteg kisgyermek is lesz.
3.1.2. Az iskolaérettségi felmérések eredményei:

Az iskolaérettségi vizsgálatokat az óvodapedagógusok idén is már korán, novemberben elvégezték a nagycsoportosoknál, - a logopédus és pszichológus véleményének kikérésével - segítették a szülőket a döntés meghozatalában. 

Az óvoda – iskola átmenet segítése, megkönnyítése, az iskolába lépéshez szükséges fejlettség ellenőrzése, értékelése: nagycsoportokban, vegyes csoportokban megtörtént.

A gyermek abban az évben, amelynek augusztus 31. napjáig a hatodik életévét betölti, tankötelessé válik és meg kell kezdenie az iskolát, kivéve, ha a Pedagógiai Szakszolgálat véleménye alapján BTMN-es a gyermek, illetve a Kormányhivatal (OH) engedélyezte a szülő kérésére az óvodában maradást. (2023. évi LII. törvény a pedagógusok új életpályájáról, 401/2023. (VIII. 30.) Korm. rendelete a pedagógusok új életpályájáról szóló 2023. évi LII. törvény végrehajtásáról)
Az iskolát kezdők száma intézményegység - és csoportonkénti bontásban a következő:

Összesen: 109 nagycsoportos gyermekből 83 kezdi meg az iskolát, 26 fő marad óvodában.

Az Őrbottyáni óvodában: 
A 104 nagycsoportos gyermekből, 77 gyermek megy iskolába, 27 gyermek marad még egy évet óvodában.

Napsugár székhely óvodából 62 nagycsoportos gyermekből - 47 gyermek: Szivárvány csoportból 18 fő, Manócska csoportból 5 fő, Nyuszi csoportból 24 fő 

Margaréta tagóvodából 41 nagycsoportos gyermekből – 31 gyermek: Mikiegér csoportból 1 fő, a Maci csoportból 21 fő, a Micimackó csoportból 9 fő

Tankötelezettség alóli mentességet összesen a 21 gyermek eseténben, a szülők kérvényezték az Oktatási Hivataltól, 4 gyermek pedig a PMPSZ-től SNI, vagy BTMN miatt kapta meg az iskolakezdés alóli felmentést.

Felmentést a Székhelyen összesen 15 gyermek: a Manócska csoportból 9 fő: Szivárvány csoportból 6 fő kapott. 

A Margaréta Tagóvodában összesen 10 gyermek: a Maci csoportból 3 fő, a Micimackó csoportból 3 fő, a Mikiegér csoportból 4 fő kapott mentességet.
Kisnémedi tagóvodából
Az 5 nagycsoportos gyermekből, mind az 5 gyermek megy iskolába.
Óvodapedagógusaink mindent megtettek annak érdekében, hogy a gyerekek felkészülten kezdjék meg az iskolát és megállják helyüket. A nagycsoportot ismétlő gyermekek másik csoportokban történő elhelyezését igen körültekintően, a szülőkkel megbeszélve alakítottuk ki, az ő csoportba sorolásuk is mindenki megelégedésére megtörtént.

3.1.3. Új gyermekek felvétele, csoportba sorolása: 
Az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett - az egyenlő bánásmódról és az esélyegyenlőség előmozdításáról szóló 2003. évi CXXV. törvény 28. §-ban meghatározott feltételekkel összhangban idén is - az óvoda igazgatója döntött. Óvodánkban kortárs csoportok működnek, a csoportokba történő besorolás alapja tehát a gyermekek életkora, emellett az intézményegységek körzete volt. 

A következő, 2024-2025-ös nevelési évre eddig, 116 gyermek kérte felvételét intézményünkbe. 

Az őrbottyáni óvodába 109 gyermek, a kötelező óvodába járás alól a kormányhivataltól felmentési határozatot az idei évben nem kaptunk. 
2 gyermeket, akik 2022. nyári, illetve őszi születésűek, helyhiány miatt várólistára helyeztünk. A körzeten kívülről, azaz más településről jelentkezett (6) gyermek felvételét, helyhiány miatt el kellett utasítanunk, hogy az összes Őrbottyáni illetőségű gyermeknek helyet tudjunk biztosítani.
A Kisnémedi Tagóvodába 7 kiscsoportos korú gyermek jelentkezett, akik mindannyian felvételt nyertek. 

A gyermekcsoportok létszáma a 2024-25-ös nevelési évben ismét magasabb lesz, a csoportok évkezdéskor 24 és 30 közötti létszámokkal fognak működni, így a jövőben jelentkező 2,5-3 éveseket már nem biztos, hogy fel fogjuk tudni venni!
3.2. Az óvoda személyi feltételrendszerének alakulása
Óvodánkban a gyermekek ellátását a következő szakemberek végezték:

Intézményünkben jelenleg összesen 60 fő áll alkalmazásban, melyből státuszon 53 dolgozó, ebből 4+5 fő teljes- és 1 félállású pedagógiai asszisztenst, alkalmazunk. (5 fő tartósan távol van GYES-en, GYED-en) Megbízási szerződéses kolléga 2 fő (gyógypedagógus, pszichológus), emellett 2 fő (logopédus, szociális segítő) pedig más intézmény által foglalkoztatott munkatárs. 

A 2023/2024-s nevelési évet 19 főállású (+4 fő GYED-en, GYES-en) óvodapedagógussal kezdtük, (ebből 1 óvodavezető és plusz 3 részmunkaidős, nyugdíjas óvónő) összesen 26 fő.

Év közben is nagy volt a fluktuáció, mert a nyári 3 óvónéni után még egy óvodapedagógus kolléga bejelentette, hogy gyermeket vár, ezért azóta Ő is tartósan távol van. 
Egy pedagógus távozott intézményünkből (nem fogadta el az új PÚÉTV.-t), egy óvónő visszajött GYES-ről, egy nyugdíjas kolléganő nyugdíjazása után, egy óvodapedagógus pedig hosszan tartó betegsége után ismét munkába állt, emellett 4 új pedagógust alkalmaztunk, így év végére 21+4 fő nyugdíjas pedagógussal tehát 25 aktív fővel zártuk a nevelési évet. (+4 fő GYED-en) összesen: 29 fő. 
Az új kolleganőinket segítettük a beilleszkedésben, Pedagógiai Programunk, helyi szokásaink megismerésében.

Az év elején, az egy csoportban dolgozó pedagógusok és dajka nénik nevelési elveinek, és a szokásrendszer alapelveinek egyeztetése az előző évekhez képest a változások miatt még fontosabb volt. 

Az év során egy óvodapedagógus főiskolai, és több pedagógiai asszisztens és dajka tanfolyamának szakmai gyakorlatát segítettük. Köszönöm a közreműködő kollégák szakmai segítségnyújtását!

Két pedagógus kollégánk pályakezdő, gyakornok volt, akik májusban tettek sikeres gyakornoki vizsgát. Hálás köszönet mentoraiknak és az Őket segítő kollégáknak egyaránt. Gratulálunk Nekik!
A nevelőmunkát közvetlen segítő munkatársak: A 9 pedagógiai asszisztens, 14 dajka, 1 fő óvodatitkár, egész évben segítették a pedagógusok és a vezetőség munkáját. Köszönet érte! 
A dajkák, a nevelőmunkát segítő munkatársak létszáma megfelelő volt, bár felmondás és tartós távollét (betegség) miatt több alkalommal szükség volt helyettesítésre, új alkalmazottak felvételére. Két dajka és egy pedagógiai asszisztens volt az év közben tartósan távol, egyik dajka és a pedagógiai asszisztens hosszantartó betegség miatt, a másik babavárás okán. Őket ez idő alatt tartós helyettesítőkkel helyettesítettük.
Sajnos a nevelési év során több alkalommal is huzamosabb ideig kellett megszervezni a helyettesítéseket a dajkai, pedagógiai asszisztensi és az óvódapedagógusi hiányzások-betegségek miatt, ami nagyfokú leterheltséget okozott a kollégák körében. Az eleve kevés óvodapedagógus helyettesítését még a délelőtti időszakokra is igen nehéz volt megoldani! Gyakran másik csoportból, vagy több esetben csak másik épületből átszervezéssel tudtuk csak megoldani! A betegállományok alatt délutáni időben sokszor pedagógiai asszisztensek és dajkanénik voltak a gyermekekkel, amikor erre szükség volt. Köszönjük munkatársaink segítségét, rugalmasságát, folyamatos együttműködését!
Fejlesztő szakemberek: 
· Óvodánkban megbízási szerződéssel foglalkoztatott gyógypedagógus látta el a 9 SNI-s és 2 BTMN-es gyermek fejlesztését, akiknél beszédjavítást, beszédfejlesztést, részképesség fejlesztést végzett. (Beszámolója 2.sz. mellékletben található)
· Az idén is folytatta fejlesztő munkáját a Pest Megyei Pedagógiai Szakszolgálat Váci Tagintézményéből utazó logopédus, aki 35 beszédproblémával küzdő gyermekekkel foglalkozott. (Beszámolója 1.sz. mellékletben található)
· Óvodapszichológusunk egész évben segítette a pedagógusok munkáját, tanácsokkal látta el a szülőket a gyermekek pszichológiai, érzelmi fejlődése érdekében. (Pszichológusi beszámoló 3.sz. mellékletben található)
· Intézményünkben az idei nevelési évben is jelen volt a családsegítő szociális munkatárs, akitől szintén segítséget kérhettek a pedagógusok, szülők, szociális problémák esetén.
· A gyógytestnevelést, szintén a szakszolgálat alkalmazásában álló gyógytestnevelő kolléga felmondása miatt nem tudta a Szakszolgálat megszervezni, így szakember hiány miatt a gyermekek mozgásfejlesztése, ellátása az idei nevelési évben elmaradt.
Úgy gondolom, hogy nélkülözhetetlen és nagyon hasznos a segítő szakemberek munkája, akik a gyermekeknek-szülőknek és pedagógusoknak is egyaránt segítettek, egész évben folyamatos konzultációt tartottak.

1 fő óvodapedagógus az idei nevelési év végén a nők 40 éves nyugdíjba vonulásának lehetőségével élve, nyugállományba vonul. Számára, az intézményünkben töltött több mint 37 év kiemelkedő pedagógiai munkásságáért, Pedagógus Szolgálati Emlékérmet adományoztunk! Gratulálunk!

1 fő pedagógiai asszisztensünk pedig az öregségi nyugdíjkorhatárt elérve szintén nyugállományba megy. Köszönjük sok évtizedes kitartó, áldozatos munkájukat és kívánunk Nekik egészségben, boldogságban eltöltött tartalmas nyugdíjas éveket! 
4. Az óvoda tárgyi, infrastrukturális feltételrendszerének alakulása
Az intézmény zavartalan, biztonságos működéshez a tárgyi feltételeket, játékokat és a foglalkozásokhoz szükséges eszközöket idén is biztosítottuk.
Az óvodai csoportok eszköz ellátottsága, tárgyi felszereltsége jó, Pedagógiai Programunk megvalósításához szükséges elvárásoknak megfelelő. A fejlesztő foglalkozásokhoz szükséges szakmai anyagokat az intézmény költségvetéséből finanszíroztuk. A gyermekek csoportszobai játékainak pótlása pedig az elmúlt évekhez hasonlóan történt. Karácsonykor, az Óvoda költségvetéséből és a Szülői Munkaközösségtől kapott összegből bővítettük a játékparkot.

A Margaréta Tagóvoda földszintje 2006-ban, emelete 2010-ben került átadásra, mostanra azonban az állaga folyamatosan romlik. Az épület lábazata számos helyen omladozik. Amellett, hogy nem szép látvány, szigetelő funkcióját is elvesztette és helyenként balesetveszélyes is. Ennek felújítása fontos lenne, időszerűvé vált! 

Terveink között szerepel továbbra is, az új gumitégla pálya fölé napvitorla telepítése, elhelyezése, a gyermekek egészségének védelme érdekében, a nyári meleg időszakra.

A Napsugár óvoda A szülők és a Baptista egyházközösség anyagi támogatásának segítségével, összefogásával a nagycsoportosok udvarának befejezését tűztük ki célul, a kb. 140 m2 -nyi homokos területet szeretnénk műfűvel borítani, ezáltal teljesen balesetmentessé tenni. 
4.1. Pályázat, innováció:

A tavaszi időszakban részt vettünk az EON által kiírt „A Föld bajnokai” elnevezésű pályázaton, amelyet a fenntartható jövő és az intézmények zöld ötleteinek, céljainak megvalósításáért hoztak létre. Az intézmények külön-külön pályázhattak a 2.5 millió forintos támogatásért. Mi tanösvény létrehozását tűztük ki célul. Reméljük, sikeres elbírálásban lesz részünk és megvalósíthatjuk elképzeléseinket!
5. A 2023-2024-es nevelési év kiemelt célja és feladatai
 5.1. A pedagógiai munka értékelése  
„Egy gondolat csak akkor nyeri el értelmét, ha megvalósítják!”
/Boldizsár Ildikó/
Az idei nevelési év kiemelt feladatai összefüggésben voltak az igazgatói pályázat tervezett céljaival, feladataival.  

Kiemelt nevelési terület: Külső világ tevékeny megismerése / „Madárbarát óvoda” cím elérése
Célja: 
A környezet tevékeny megismertetése, megszerettetése: a közvetlen és tágabb környezet felfedezése során a gyermekek pozitív érzelmi viszonyának kialakítása a természeti- emberi- tárgyi világ értékei iránt. A környezettudatos szemléletmód alakítása.
A környezeti nevelésben mutatott jártasság, a fenntarthatóság értékrendjének hiteles képviselete, és a környezettudatossághoz kapcsolódó attitűdök formálásának módja. 

A nevelőtestület felelős gondolkodása a fenntartható jövővel kapcsolatban, ezért jövőbeli célunk a nemzeti, kulturális, társadalmi és természeti értékek megőrzése.

A szülőföldhöz való kötödés erősítése, a néphagyományokkal kapcsolatos élmények, programok szervezése.
Fő feladataink voltak:

· A természet szépségeire való rácsodálkozás, a környezet tevékeny megismertetése, megszerettetése mindennapjaink szerves része volt. 

· Ezen a területen a gyermekek fejlesztését elsősorban a közvetlen tapasztalat, élményszerző megfigyelések, gyakorlati tevékenykedtetés során valósítottuk meg. 
· Folyamatosan lehetőségeket kerestünk a természet szépségeinek észrevételére, megfigyelésére!
· A környezettudatos szemléletmód alakítására, a nemzeti-, kulturális-, társadalmi és természeti értékek megőrzésére nagy hangsúlyt fektettünk.

· A környezeti nevelésbe a gyerekek korosztályának megfelelően sikeresen beépítettük a matematikai ismereteket. Mennyiségi, alaki, nagyság béli, tér és síkbeli szemléletüket formáltuk. 
· Környezetvédelem (víz-, levegő-, talaj-, növény- és állatvédelem) iránti érzékenyítés során a gyermekek környezetbarát és egészségtudatos szemléletének formálására és a fenntarthatóságra való érzékenyítésre is nagy figyelmet fordítottunk.
· Megtartottuk a „Zöld napokat”, élményszerző kirándulásokat, programokat szerveztünk a nevelési év során.  
· Közös munkánk elismeréseként az intézmény sikeresen megkapta a „Madárbarát óvoda címet”. 
Általános elvárás volt minden pedagógusunkkal szemben, hogy a nevelési év kiemelt céljai, feladatai jelenjenek meg a nevelési és tanulási tervek, a megvalósítás, valamint az értékelések tartalmaiban, ezen elvárásokat mindenki teljesítette.

Célunk volt továbbá, ami már az igazgatói pályázatomban is kitűzött cél volt:

A „Madárbarát óvoda cím” – elérése, melynek érdekében már a nevelési év kezdetén elkezdtük megteremteni az alapokat. A szülők segítségével télire madáretetőket, madárodúkat készítettünk, regisztráltuk óvodánkat a Magyar Madártani és Természetvédelmi Egyesületnél, majd egész évben különös gondot fordítottunk a madarak gondozására, a velük kapcsolatos ismeretek bővítésére. 

Nevelési év közben az Egyesülettől kaptunk egy elektronikus jelentőlapot, ezen lehetett megjelölni, hogy melyik alprogramban veszünk részt, emellett megjelöltük milyen fajtájú odúkat, etetőket telepítettünk és milyen madarakat figyeltünk meg. A tavaszi időszakban madáritatókat helyeztünk ki és rendszeresen itattuk az óvoda közelében élő madarakat.

Madarak, fák napján is madaras programot szerveztünk a gyermekek számára madárgyűrűzést és tartalmas interaktív előadást, erdész szülők együttműködésével.

Az elismerő táblát pedig áprilisban kaptuk meg, melyért egyész évben a gyermekekkel együtt sokat dolgoztunk és mely elismerésnek nagyon örülünk! 
Büszkék vagyunk rá, hogy „Madárbarát óvoda” lettünk!
Belső tudásmegosztás:

A Napsugár óvodában a Külső világ tevékeny megismertetése témában 2 pedagógus vállalt a nevelési évben bemutató foglalkozást. (márciusban és áprilisban 1 -1 alkalommal). Köszönjük a felkészülést és a bemutatót!

A bemutató foglakozások a gyakornokaink minősítésre való felkészülésének segítésére, az intézményben dolgozó pedagógusok önképzésére, ötletetek, tapasztalatok átadására is kiváló alkalmaknak bizonyultak.

4.3. Csoportlátogatások, a dokumentáció ellenőrzése
Téma: A Külső világ tevékeny megismerése témában megtartott foglalkozások során hogyan valósul meg a szokásrendszer, a komplexitás és a játékosság az egyes csoportokban. 

Az ellenőrzéseket az igazgató, tagóvoda igazgatók és az igazgatóhelyettesek végezték. 
Az ellenőrzésekkor a negyedéves és féléves értékelésekben a kitűzött célokat, a csoportban dolgozó óvodapedagógusokat, azok együttműködését és az egyéni fejlődés eredményeket kell vizsgálni. 
Az ellenőrzések alkalmával a dokumentációkat: csoport naplókat, mulasztási naplókat és a gyermekek fejlődését nyomon követő személyiséglapokat ellenőrizzük. Ellenőrzésekor a naplókban az éves terveket, heti és napi bejegyzéseket igyekezett mindenki határidőre, átgondoltan, a korcsoport fejlettségi szintjéhez mérten elkészíteni, az apróbb hiányosságokat a pedagógusok határidőre pótolták.
A gyermekek fejlődését folyamatosan nyomon követjük. A személyiséglapokat minden csoport pontosan vezette, az első féléves bejegyzéseket elvégezték. A második féléves bejegyzéseket folyamatosan még ebben az időszakban végezzük. A mulasztási naplókat igyekezett mindenki naprakészen vezetni, nem voltak nagy elmaradások az év során. A határidők betartására, (Pl. dokumentumok elkészítése) sokkal jobban odafigyelnek a kollégák. Mindennapjainkra jellemző a segítőkészség és a gördülékenységre törekvő feladatvégzés.  A pedagógusok dokumentációja alapos, naprakész, a Pedagógiai Programunkkal összhangban volt.

A tapasztalatok alapján pedagógusaink és segítőik a legjobb tudásuk szerint igyekeztek végezni a személyiségfejlesztési és nevelési feladataikat.

A megfigyelések tapasztalatait és mérési eredményeket a fejlesztés biztosítása érdekében beépítjük a következő nevelési év terveibe, nevelési folyamataiba.

4.2. Külső szakmai ellenőrzések

A 2024.-es évre óvodánk bekerült az Oktatási Hivatal évi országos pedagógiai-szakmai ellenőrzési tervébe. Az új, PÚÉTV. alapján a vezetői, igazgatói tanfelügyelete megszűnt, az Őrbottyáni Napsugár óvoda intézményi tanfelügyelete pedig átkerült 2024. október 25.-re, a következő nevelési évre.
Így a következő nevelési év elején végezzük majd el a hozzá kapcsolódó intézményi önértékelést!

Az Állami Számvevőszék az idei évben is elvégezte, az önkormányzat és a társulás irányítása alá tartozó intézmények belső ellenőrzését. A belső kontrollrendszer megismerésének, alkalmazásának vizsgálatát és az igazgató belső kontrollrendszerről szóló nyilatkozatának meglétét vizsgálta.

Idén is igyekeztünk megfelelni az ellenőrzés kritériumainak. Az intézkedési tervben foglaltaknak megfelelően, a belső ellenőrrel egyeztetve elkészítettük a kért dokumentumokat. 

4.3.  A gyermekek fejlődésének nyomon követése
A gyermekek fejlődését az erre kialakított fejlődési naplóban, a személyiséglapon nyomon követtük, évente 2 bejegyzéssel dokumentáltuk, a fogadóórákon a szülőket tájékoztattuk.
4.4. Gyermek és ifjúságvédelem:
Az intézményi gyermekvédelmi munka eredményes működtetése érdekében fokozottan odafigyeltünk a gyermekvédelmi munkára: 5 jelzést tettünk az Őrbottyáni Segítő Kéz Szociális Szolgálat felé, egy 2 Mikiegér csoportos, 2 Manócska csoportos és egy Micimackó csoportos gyermekek esetében, amelyet az esetjelző lapon és a gyermekek személyiséglapjában dokumentáltuk. 
A Szolgálat 3 alkalommal kért intézményünktől pedagógiai véleményt. Emellett két alkalommal esetkonferencián vettek részt a Nyuszi, illetve Manócska csoportos kollégák.
Az Őrbottyáni Segítő kéz Szociális Szolgálattal és a Váci Humán Központtal megfelelő viszonyban voltunk. Egy panaszkezelés kapcsán egy igen kényes témában januárban esetkonferencián vettem részt, majd ezügyben a központtal közösen, mediált szülői értekezletet tartottunk az egyik csoportban. Emellett telefonon és e-mailben folyamatosan tartottuk a kapcsolatot többször konzultáltunk egy-egy gyermek kapcsán.

Gyermekvédelmi felelősök:

Intézményünk gyermekvédelmi felelősei: általános igazgatóhelyettes és tagóvodaigazgatók. Gyermekvédelmi beszámoló: 6. számú melléklet

4.5. Egészséges életmód egészségvédelem

A fogászati szűrések minden nagycsoportos gyermek részére, évente egy alkalommal, tavasszal, a fogorvosokkal egyeztett időpontban idén is megtörténtek.

Pedagógiai Szakszolgálat szakembere által végzett logopédiai szűrés, a szolgálattal egyeztetett időpontban az őszi időszakban volt. 

Tisztasági vizsgálatok védőnő által minden gyermek részére, évente 2x, illetve szükség szerint történtek.

A betegségek és fertőzések terjedésének meggátlása érdekében fokozottan odafigyeltünk a környezetünk tisztántartására, többszöri fertőtlenítéssel, a helyiségek gyakori szellőztetésével, a gyermekek folyamatos edzésével, megfelelő öltöztetésével, külön tisztálkodó eszközök és törölköző használatával.

5. Partnerekkel való kapcsolatok értékelése

A Pest Megyei Pedagógiai Szakszolgálat Váci Tagintézményébe az idei nevelési évben komplex vizsgálatra 19 gyermeket küldtünk, felülvizsgálatra pedig 16 gyermeket. 

Pest Megyei Pedagógiai Szakszolgálat Budapesti Tagintézményébe a Dohány utcába 2, a Mogyoródi útra is 1 gyermeket küldtünk felülvizsgálatra.

A védőnők többször látogatták a csoportokat az év folyamán, gyakran a pedagógusok hívására (Pl. fejtetvesség miatt).

Az iskolával a tavalyi évben megkezdett és bevált együttműködést idén is folytattuk, több az óvoda-iskola átmenetet segítő programot, egyeztetést tartottunk. Pl. tanítók látogatása a nagycsoportokban, kerekasztal megbeszélés, „Iskola kóstoló” rendezvény.

A kulturális intézményekkel, a Művelődési házzal is konstruktív volt a kapcsolat. A középső-, és nagycsoportos óvodásainkat több esetben meghívták, hogy szerepeljenek az általuk rendezett városi ünnepeken, rendezvényeken Pl. szüret, adventi gyertyagyújtás, majális.

A gyermekorvossal több esetben konzultáltunk a problémás esetekről, egy alkalommal ki is hívtuk egy kisgyermekhez, rosszullét miatt.

Az éves fogászati szűrésen vettek részt a nagycsoportosok a tavaszi időszakban.

Az óvoda honlapját továbbra is egy apuka szerkeszti, akinek a munkáját nagyon szépen köszönjük.

Bölcsődével, is igyekeztünk jó kapcsolatot kialakítani. A leendő óvodások ismerkedés céljából idén tavasszal is mindkét bölcsődéből látogatást tettek óvodánkban.

Az egyházakkal évek óta jó az együttműködés. A katolikus és református hittan foglalkozások jól szervezettek.

6. Nevelőtestületi értekezletek rendje

Mások stratégiai vezetése és operatív irányítása

	2023.08.30. 17 óra
	Tanévnyitó nevelőtestületi értekezlet

Éves munkaterv elfogadása

	2023.09.05. 17 óra
	Tájékoztatás az új státusztörvényről, annak eljárási szabályairól

Munkidőbeosztások, éves programok, délutáni szolgáltatások megbeszélése

	2023.09. 19.
	A Belső Ellenőrzési Csoport és a Gyermekmosoly Báb és Színjátszó munkacsoport és a Gyermekvédelmi felelősök éves munkatervének ismertetése, elfogadása

	2022.10.04.
	Az óvoda SZMSZ-ének, pedagógiai programjának és házirendjének felülvizsgálata, aktualizálása a törvényi előírások változásai alapján.

	2023.10.30.

9 óra
	A külső világ tevékeny megismertetése, megszerettetése, a fenntarthatóság, környezetvédelemre nevelés folyamán a gyermekek fejlesztése a közvetlen tapasztalat, élményszerző megfigyelések, gyakorlati tevékenykedtetés alapján. 

A csoportnapló vezetésének digitális vezetésre való áttérés átgondolása „OviKRÉTA”
Téli ünnepeink: Advent, Mikulás, Karácsony megbeszélése

	2023.11.7-8.
	Tűzvédelmi és Munkavédelmi oktatás

	2024.01.09.
	Iskolaérettségi vizsgálatok eredményei

A továbbképzéseken szerzett tapasztalatok megbeszélése

	2024.01.18.
	A pedagógusok beiskolázási tervének és a dolgozók szabadságolási tervének elkészítése – elfogadása Az új Munkaköri leírások ismertetése, kiosztása

Szülői értekezletek, Farsang, tavaszi ünnepeink, időpontjainak egyeztetése

A gondozás és egészséges életmód szabályaira való fokozott odafigyelés, („Fehérnemű szabály”)

	2024.04.02.

9 óra
	Évzárók, ballagások időpontjainak egyeztetése

Gyermekjóléti szolgálat vezetőjének tájékoztatója HH, HHH, és veszélyeztetett gyermekek hátránykompenzációjának elősegítése

A „Madárbarát óvoda” program megvalósításának részletei

„A Föld bajnokai” pályázat kidolgozása

	2024.06.10. 17 óra
	Tanévzáró nevelőtestületi értekezlet: Csoportonkénti értékelés, a
BECS, a Gyermekmosoly Báb és Színjátszó munkacsoport és a Gyermekvédelmi felelősök beszámolója

Igazgatói értékelés, a nevelőmunka éves értékelése – a beszámoló elfogadása.


7. Az óvoda ünnepei, hagyományai, proramjai
Az óvoda ünnepeit– hagyományait, jeles napokat minden csoport idén is a gyermekek életkori sajátosságaihoz, fejlettségi szintjéhez igazodva tartotta meg.

A gyermekek számára folyamatosan szerveztünk programokat, rendezvényeket, felelevenítettük a népi hagyományokat. 
· Ősszel a Pedagógiai Programunknak megfelelően megtartottuk a szüreti mulatságot. Előtte szőlőt szemeztünk, daráltuk, préseltük és mustot ittunk. 
· Részt vettünk a Mihály napi vásáron, amire többféle vásárfiát készítettünk, amit a gyermekek hazavittek.
· Az állatok világnapján több csoport sétálni ment egy-egy helyi családi gazdaságba, ahol állatokat nézhettek meg. A Nyuszi, a Manócska, a Szivárvány és a Napraforgó csoport a Vácdukai Vadasparkba szervezett kirándulást. Egy csoport ellátogatott a Vácrátóti Nemzeti botanikus kertbe is. 
· Télen, december elején ellátogatott hozzánk a Mikulás, versekkel, dalokkal vártuk őt.
· A város által szervezett rendezvényen az Adventi gyertyagyújtáson idén a Mikiegér csoport és a Szivárvány csoport vett részt.
· Óvodánkban a karácsonyi ünnepséget, betlehemes játékot a Szivárvány csoportos és a Maci csoportos gyermek tartották, meghitt, szeretetteljes ünnepet szerveztek. Kisnémedin a szokásokhoz híven részt vettek a gyerekek a falukarácsonyon.
· A Veresegyházi Medveotthonban „Medveébresztésen” volt 2 csoport (a Katica és a Százszorszép)
· Farsangi hagyományainkat, szokásainkat az előző nevelési évben kissé megújítottuk, megváltoztattuk, ami véleményünk szerint jól bevált. A mulatság idén is két napos volt, melyet zenés, táncos mulatsággal, játékos vetélkedőkkel tettnük tartalmassá.
· Tavasszal telet űztünk kiszebáb égetésével, énekléssel, mondókákkal és hangos ricsajozással, a Napraforgó és a Kisvakond csoportosok szervezésében.
· Március 15-e alkalmából a Hősök terén a Kopjafánál a Nyuszi, Katica, Napraforgó Szivárvány és Százszorszép csoportosok helyezték el a nemzeti színű alkotásaikat, a Margaréta óvodások a Vácbottyáni templom előtti katonánál helyezték el a gyermekek az általuk készített zászlókat, kokárdákat. A Kisnémedi óvodások a helyi emlékműnél kis megemlékezést tartottak néhány verssel és dallal a szabadságharc hőseire emlékezve.
· A víz világnapján élő vizekhez /tavak, folyók, patakok/ kirándultak a csoportok.  Nyuszi csoport ellátogatott Fótra, az „Öregtóhoz”, a Szivárvány csoport Vácra ment kompozni, a Manócska csoport pedig az Ivacsi tóhoz szervezett túrát, a Gomba csoportosok megnézték a községben kialakított új duzzasztógátat.
· Áprilisban a Föld napja alkalmából, a szülők jóvoltából ismét szép virágos lett óvodánk. 
· Anyák napja alkalmából a gyerekek, egyénileg, vagy verses - dalos - táncos ünnepi műsorral köszöntötték az édesanyákat és nagymamákat. 
· Ősztől tavaszig hosszabb-rövidebb sétát szerveztünk a közelbe, ahol a természet változásait figyeltük meg. 
· A Madarak- fák napján több csoport ment sétálni. Volt, aki az erdőbe kirándult, távcsövekkel felszerelkezve. Az idén a gyermekek részére az Őrbottyáni és a Kisnémedi Óvodában is, erdész szülők madárgyűrűzést és tartalmas előadást tartottak a madarakról.
· Gyermeknapon az egyik napon versenyjátékokat szerveztek a pedagógusok, trambulinoztak és a nagy zsiráfon ugráló légváraztak a gyermekek, a másik napon pedig a „Répa, retek, mogyoró” interaktív zenés játékban vettek részt a Gyermekmosoly Alapítvány jóvoltából.
Kisnémedi Tagóvodánk gyermekei több alkalommal vettek részt a község községi rendezvényein. A már hagyományos Idősek napján, Falukarácsonyon is.
Szervezett programjaink: 
· A „Meseerdő bábszínház” és a „Répa, retek, mogyoró” zenés interaktív produkciója.
· 3 alkalommal a Gyermekmosoly Óvodai Báb-, és Színjátszó csoport adott elő mesejátékot, melyek nagyon színvonalasak voltak. Köszönet érte minden résztvevőnek!
· A „Szomjoltóság” tartott tűzoltós bemutatót és tanulságos bábmese előadást.
· A Mentőszolgálat, a polgárőrség és a rendőrség is ismeretterjesztő bemutatót tartott.
· A Margaréta óvodában egy szülő felajánlása által „Roncsderbi” autó bemutató is volt. 
· Óvodánk is részt vett két csoporttal a Mikiegér és a Nyuszi csoport képviselt minket, a 28. Pest Vármegyei Óvodások Néptánc találkozóján Veresegyházán.
· Az „OVI BULI”-val zártuk a nevelési évet, melyen nagyon sokan részt vettek, jól érezték magukat a gyermekek, színes programok közül válogathattak a jelenlévők, Pl. táncos, buborékos előadás….
Év végi csoportkirándulásokat idén is szerveztek pedagógusaink:

· A Veresegyházi „Medveotthonban” járt a Méhecske, a Kisvakond és a Pillangó csoport 
· Dunakeszire játszóházba, a   Katica és a Százszorszép csoport kirándult

· A Tropicárium vizi világát a Szivárvány és a Micimackó csoport tekintette meg
· Nőtincsen a „Sehol szigeten” a Nyuszi, a Manócska és a Kisnémedi Gomba csoport járt
· A Gyöngyösi Mátra múzeumban járt a Maci és a Mikiegér csoport

· a Kosdi „Robirtok”-ra a Napraforgó csoport szervezett kirándulást.
Mindenki nagyon jól érezte magát, élményekkel gazdagon tértek vissza az óvodába a gyermekek.

Külön foglalkozásként lehetőség volt: Katolikus, Református hitoktatásra, Karate-ra, Rocky-ra és kétféle modern táncra. Emellett mozgás,- és képességfejlesztő foglalkozásokra, fejlesztő pedagógus segítségével.
Őrbottyánban több városi rendezvényen jelen voltak előadással óvodásaink, felkészítőik, valamint a Gyermekmosoly Óvodai Alapítvány. Hálásan köszönöm aktív együttműködésüket!
 7.1. Belső ellenőrzési munkacsoport

Az intézményi önértékelési program eljárásrendjeinek és folyamatainak szakszerű, összehangolt működtetése a BECS éves munkatervében meghatározottak alapján.

Az önértékelés, a külső szakmai ellenőrzés, a tanfelügyelet és a minősítési rendszer működtetéséből adódó feladatok ellátása.

A belső értékelési munkacsoport is folytatta megkezdett munkáját.
Becs beszámoló: 4.sz. melléklet
7.2. Báb és színjátszó munkacsoport

A nevelőtestület határozata alapján óvodánkban egyelőre, 1 szakmai munkaközösség működik 

- a Gyermekmosoly báb-, és színjátszó munkaközösség - amely a 2023/2024-es nevelési évben is folytatja munkáját.

Bár kevesen voltak, de az óvodában már évek óta megszokott előadásokat idén kis megszervezték, előadták. Köszönöm a lelkes munkájukat! Beszámoló: 5.sz. melléklet
Továbbképzés- szakvizsga: 

Többen voltak továbbképzésen, az online és személyes jelenléttel egyaránt, a munkavégzésük hatékonyabb ellátása érdekében.

· Vezetők szakmai továbbképzésein: 5 fő 
·  Óvodavezetők online szakmai műhelye: Az OviKRÉTA rendszer intézményi működtetése „A változások innovációt követelnek, és az innováció haladáshoz vezet.”
·  POK „Igazgatók felkészítése a pedagógusminősítéssel kapcsolatos feladatok elvégzésére” című, és az Oktatási Hivatal által működtetett informatikai támogató rendszerek használatára című szakmai előadás
·  POK Tanügyigazgatási szolgáltatás intézményvezetőknek

·  MENEDZSER PRAXIS képzése: Iránymutatás a pedagógus teljesítményértékelési rendszer indításával kapcsolatos feladatokhoz 
·  MENEDZSER PRAXIS képzése: A köznevelési intézmények ellenőrzésének új szabályai, Az intézményi tanfelügyeleti ellenőrzés módszerei és területei
· 2 fő
A Magyar Labdarúgó Szövetség által szervezett továbbképzésén vettek részt, - „Játékmester” címmel az óvoda Bozsik Intézményi programjához kapcsolódóan
· 1 fő
·  Besnyi Szabolcs: Játékra fel! 60 órás továbbképzésén

·  Út a pedagógus szülő eredményes kommunikációjához 30 órás továbbképzés

·  A pedagógus és a gyermek megküzdési stratégiájának fejlesztése 30 órás továbbképzés
· 1 fő
Az „Igy tedd rá” 30 órás képzését végezte el.

A pedagógusok képzésére, önképzésére továbbra is nagy hangsúlyt fektetünk, annak érdekében, hogy az ott tanultakat hasznosítani tudják fejlesztő munkájukban.

8. Összegezve:
Az idei év legnagyobb pedagógiai, szakmai feladata a Külső világ tevékeny megismerése, a természetvédelem és azon keresztül a madárvédelem volt. A „Madárbarát óvoda” cím eléréséhez igyekeztünk erre a fejlesztési területre nagy gondot fordítani, szemléletet formálni, amely törekvésünk, úgy gondolom sikeres volt! 
A 2023-2024-es nevelési év munkatervének kitűzött céljait és feladatait a sikerült megvalósítani az idén. A nagycsoportos gyermekeink felkészülten, iskolaéretten kezdhetik meg szeptemberben az első osztályt.
Az idei nevelési évben is nagyon megnehezítette munkánkat a munkaerőhiány, pedagógusok és segítőik hiányzása és a személyi változások miatti helyzet.

Úgy gondolom, hogy a sok betegséggel (felnőtt, gyermek egyaránt) nehezített működés ellenére összességében sikeres évet zárunk. A nehézségek ellenére kollégáink jól helyt álltak, ezáltal színes tartalmas programokkal tettük élménygazdaggá a hozzánk járó gyermekek óvodai életét.

Nagyon köszönöm a kollégák munkáját, megértését, kitartását, türelmét és segítségét. Reméljük, hogy a következő nevelési évben ismét hasonlóan tartalmas, de kiegyensúlyozottabb nevelési év vár ránk!
„A gyermekeket tisztelettel kell fogadni, szeretetben kell felnevelni és szabadságban kell elengedni!”

/Vekerdy Tamás/
Örömteli nyarat, jó pihenést kívánok mindenkinek!
Őrbottyán, 2024. június 10. 







………………………………………………
       







  Óvodaigazgató
Kérem a Tisztelt Képviselő-testületet, hogy a beszámolómat fogadja el!
2. Előzmények, a tárgyalandó témakörben hozott korábbi képviselő-testületi döntések, és azok végrehajtásának állása

- Őrbottyán és Kisnémedi Települések Köznevelési Társulása Társulási Megállapodása

3. Jogszabályi hivatkozások

- 2011. évi CXC. törvény a nemzeti köznevelésről

4. Határozati javaslat, rendelet-tervezet

Őrbottyán Város Önkormányzat Képviselő-testületének számú határozata az Őrbottyáni Napsugár Óvoda 2022/2023. nevelési évéről szóló beszámoló elfogadásáról

Őrbottyán Város Önkormányzat Képviselő-testülete az Őrbottyáni Napsugár Óvoda 2022/2023. nevelési évéről szóló beszámolót tudomásul veszi.

Őrbottyán, 2023.06.12.
        
 
előterjesztő:
                      

                                           ....………………………………………….
  Óvodaigazgató
Az előterjesztést törvényességi szempontból megvizsgáltam:



                                               ....………………………………………….


                                                           Jegyző
1.sz. melléklet

2023/2024-es tanév logopédiai beszámoló
A 2023/24-es tanévben Őrbottyánban, a Napsugár Óvodában és a Margaréta Óvodában 11 órában folytattam logopédiai terápiát. A Napsugár Óvodában 4+3 órában, a Margaréta Óvodában 4 órában. 
Minden általam ellátott intézményben év elején elvégeztem a törvényben előírt 5 éves és 3 éves szűrést. Összesen 62 5 éves és 100 3 éves gyermek vett részt a szűrésen. A 3 és 5 éves szűrésen résztvevő gyermekek szüleit egy tájékoztató levélben értesítettem a szűrés eredményeiről. Ahol elmaradást tapasztaltam, előfordult, hogy további vizsgálatokat javasoltam. A hozzám forduló szülőket tanácsokkal láttam el.

A tanév során logopédiai terápiát 35 gyermekkel végeztem. A Napsugár Óvodában 22 gyermekkel, a Margaréta Óvodában 13 gyermekkel foglalkoztam. A tanulócsoportok kialakításánál figyelembe vettem a beszédhibát és annak súlyosságát. A csoportlétszám: 2-3 fő volt. A gyermekek heti egy alkalommal vettek részt a logopédiai foglalkozásokon. A terápiára járó gyermekek szüleinek fogadóórát tartottam, mely során átadtam a logopédiai véleményt.

A tanév során minden logopédiai terápiára járó gyermek beszéde részben, vagy lényegesen javult. 
Az óvoda minden segítséget megadott a logopédiai munkám végzéséhez. Mindkét helyen van külön logopédiai terem tükörrel, asztallal és székkel felszerelve. Az óvodákban néhány logopédiai játék és könyv is van, amit használhatok. Mindkét óvodában megengedik, hogy fénymásoljak, ez nagyban segíti a munkám. Az intézményekben dolgozó pedagógusokkal sikerült jó kapcsolatot kialakítanom.
Őrbottyán, 2024. 06. 01.



logopédus
2.sz. melléklet

                                           2023-2024 nevelési év SNI beszámoló

A gyógypedagógiai foglalkozások 2023. szeptember 18-tól, május 31-ig tartottak, heti 2 alkalommal, naponta 5 tanítási órában, az óvoda által biztosított fejlesztő teremben.

A foglalkozásokon összesen 11 fő, 4 lány és 7 fiú vett részt.  Korcsoport alapján 3 fő előkészítő/kis csoport; 2 fő középső csoport; 3 fő középső/nagy csoport; 3 fő nagy csoport, tanköteles korú, megkezdik az általános iskolát 2024 szeptemberében. 

9 gyermek esetében a Szakértői bizottság által kiállított Szakértői vélemény alapján, 2 gyermek pedig az óvónők jelzése alapján került be a csoportba.

A szakértői bizottság diagnózisa alapján:

kevert specifikus fejlődési zavarok 5 fő

beszédfogyatékosság 2 fő

egyéb pszichés fejlődési zavar 2 fő

A gyermekek a tanév folyamán viszonylag rendszeresen vettek részt a foglalkozásokon, de természetesen előfordult betegségből adódó hiányzás. Hiányzások esetén a mikrocsoportos, 2 fős, foglalkozások egyszemélyes helyzetben zajlottak, ami igazán hatékony munkavégzést tett lehetővé. A nevelési év elején, a csoportok kialakításánál a gyermekek életkora, terhelhetősége, és a felállított diagnózis volt szempont. A tanév elején és igény estén bármikor felvettem a kapcsolatot a szülőkkel, biztosítottam a felmerülő problémák megbeszélésére szolgáló fogadóórát. Ennél sokkal intenzívebb volt a kapcsolatom az óvónőkkel, hiszen napi szinten találkoztunk, ezért mindig visszajelzést tudtam adni a gyermekek állapotáról, órák menetéről, a fejlődés üteméről. 

Szükség estén, a gyermekek egyéb vizsgálatához/felülvizsgálatához kapcsolódóan pedagógiai véleményeket is elkészítettem.

A munkám részét képező egyéb dokumentációs feladatok végzésénél, fejlesztési tervek elkészítése, Haladási napló vezetése, igyekeztem mindig pontosan, napra készen dolgozni.

A nevelési év végére minden gyermeknél elmondható, hogy kezdeti állapothoz képes tapasztalható a fejlődés, de ennek mértéke egyénenként változó.  Minden esetben további fejlesztés, még szükséges lesz az elkövetkezendő nevelési években is, illetve addig, amíg a szakértői bizottság vizsgálata ezt indokoltnak tartja. 

Mivel a fejlődés legfontosabb része a rendszeresség, ezért minden esetben igyekeztem pótolni az elmaradt foglalkozásokat. Minden óra részét képezte az otthoni gyakorlások kijelölése a szülők által szükséges feladatok elvégzésének meghatározása. Sajnos ezek az otthoni gyakorlások, amik tovább növelik a hatékonyságot, nem mindenkinél valósultak meg rendszeresen, de így is történt mindenkinél előrelépés a kiinduló állapothoz viszonyítva.

Őrbottyán, 2024.05.21.

gyógypedagógus

3.sz. melléklet
Óvodapszichológiai ellátás – Őrbottyán 
2023-2024 tanév végi beszámoló 
Ebben a tanévben is heti 4 órás órakeretben valósult meg Őrbottyáni Napsugár Óvoda szerződéses óvodapszichológiai ellátása. A pedagógiai konzultációk, gyerekek szűrése és oktatási intézményen belül adható pszichológiai fejlesztése és ellátása, szülőkonzultációk, rendkívüli szülői értekezlet történt - az óvoda vezetésével és pedagógusaival folyamatosan egyeztetve - 2021.09.15. és 2022.05.31. között.  

Ellátott feladatkörök az igényeknek és a vezetés kérésének megfelelően (eddigi évekhez hasonlóan), valamint a rendkívüli helyzetnek megfelelően: 

· nagycsoportos gyerekek szűrővizsgálata a pszichológiai támogatás és fejlesztés szükségességére fókuszálva, tájékoztató szülői értekezlet (2023.09. – 2023.12.) 

· pedagógiai tanácsadás érdekében a gyerekek megfigyelése csoportos helyzetben 

· gyerekek tájékoztató pszichológiai felmérése tanácsadói szakterületen belül 

· szülőkonzultáció és a pedagógusok támogatása a szülői kapcsolattartásban 

· pedagógiai tanácsadás, konzultáció, kiemelt figyelemmel a fejlesztendő gyerekekre 

· konzultáció pszichológus és fejlesztő kollégával egyedi igény esetén 

· szakmai (szakszolgálat és más diagnosztikai) vizsgálatok támogatása, értelmezése 

ÁLTALÁNOS KERETEK: 
A pszichológiai ellátást szervezése és támogatása az intézmény részéről nagyon jó volt ebben a tanévben is. A felajánlott tanácsadás és együttműködés a szülőkkel és pedagógusokkal legtöbb esetben megvalósult. Online elérést és időpont egyeztetést a szülők és a pedagógusok is megfelelően használták.  

A szűrés, szülői tájékoztatás az egyéni menete az eddigiekhez hasonlóan működött:  

· gyerekek ellátása a csoportban való megfigyeléssel és pedagógiai konzultációval indul az óvoda kérésére vagy a pszichológus javaslatára a spontán megfigyelés alapján 

· szükség esetén szülőkonzultációval és a gyerek felmérésével folytatódik 

· iskolakorú gyerekeknél általános szűréssel folytatjuk (lsd alább)  

· lehetősége volt a szülőnek kezdeményezni a tanácsadást, megfigyelést, felmérést, ilyenkor a szülőkonzultáció megelőzhette az ellátást.  

· pedagógus és szülőkonzultáció zárta a folyamatot – a hosszabb folyamatokat jeleztük, következő tanév szeptemberében folytatható a segítés. 

Idén több gyerek esetében az óvodapszichológiai ellátás késett, szűkebb keretet kapott, de a legszükségesebb megvalósult, továbbá a szülőknek, pedagógusoknak minden esetben lehetőségük volt egy összegzést kapni, tapasztalatokról visszajelezni és kérdezni.  

Mindkét telephelyen valamennyi csoportban történt egyéni ellátás: mini és kicsi csoportokban nagy különbségekkel 2-10 eset volt, aminél konzultáció és megfigyelés szükséges volt, komplexebb ellátás 1-3 esetben történt. Közép és nagycsoportokban 5-7 gyerek került a pszichológiai ellátás fókuszába a szűrésen kívül. A gyerekek általában 1-3 alkalommal 15 – 35 perces időintervallumokban voltak egyéni foglalkozásokon. Ebben a tanévben kevesebb vizsgálati alkalomra és egyéni felmérésre került sor.  Ebben a tanévben a mikrocsoportos fejlesztés elmaradt, nem volt rá időkeret – lehetőség az akut feladatok miatt (a javasolt gyerekeknél 2 csoportot előkészítettünk, de januárban nem indult el a foglalkozás). Teljes csoportban történt rendszeres ellátás 1 nagycsoportnál 2024.02.-05. között. 

Rendkívüli és akut jelenség adódott ebben a tanévben. Egyik óvodai csoportban magatartási probléma jelentkezett 2023 végén, amihez olyan szociálpszichológiai folyamatok kapcsolódtak, hogy a szülői közösség magatartása jelentősen megterhelte az óvodai munkát, és minden vezetői és pedagógusi segítség mellett is folytatódott. A gyerekek magatartásában lényeges változás az óvodai környezetben nem mutatkozott. Pszichológia ellátás ebben az esetben hosszú és sokrétű volt, amelynek tapasztalatai: 

· A vezetés és a pedagógus kérésére azonnal konzultációt és csoportlátogatásokat biztosítottunk.  

· A későbbiekben a tematikus foglalkozásokat szervesen a csoport életébe illesztettük, az óvónő munkáját is integrálva erősítettük az érzelmi nevelést, életkornak megfelelő önismeretet és önreflexiós készséget. Megfigyelések:  

· A csoport életében szeptembertől a fokozatos rendeződés volt tapasztalható. 
· A csoport életében januárban is az általános mozzanatok figyelhetők meg.  

· Az egymásra hangolódás és a foglalkozások követése egyre könnyedebben történt a tanév során, szabálykövetés és tartalmas csoport-élet megvalósítása egyre rutinosabbnak látszott.  
· A problémához kapcsolható rendkívüli magatartást egyetlen alkalommal sem tapasztaltam.  

· Más nehézségeket, elmaradásokat a pedagógusnak jeleztem.  

· A vezetőkkel és a pedagógusokkal a lehetséges lépéseket és szükséges megoldásokat januárban intenzíven, később rendszeresen átbeszéltük, és minden érintettől az aktív megoldás felé lépést tapasztaltam.  
· A csoportfoglalkozásokat egy tematikus projektív feladattal zártuk le. 
· Az ismétlődő, és májusban is tapasztalható zaklatott szülői magatartás viszont további feladatokat és erős érzelmi terhelést jelentett a pedagógusoknak. A csoport követése szeptembertől kisebb intenzitással, de mindenképpen javasolt. 

RÉSZLETES ADATOK TEVÉKENYSÉGI TERÜLETENKÉNT: 
I. Szülőkonzultáció egyéni ellátáshoz és szűréshez kapcsolódóan online-offline formában: 

· 12 szülővel 17 alkalommal (szülő és óvónő kérésére 5 és 7 alkalommal) 

· 20 
szülő 
kérte 
az 
iskolakorúak 
szűrése 
kapcsán 

II. Pszichológiai ellátás, komplex tanácsadás történt:  
· 7 gyereknél történt elsősorban pedagógus kezdeményezésére a nagycsoportosokon kívül 

· 5 gyereknél elsősorban szülői kezdeményezésre.  

· 7 iskolakorú gyerekkel folytattuk az ellátást a tanácsadáson kívül 
III. Az ellátásban részesülő gyerekeknél kiemelt pedagógiai konzultációt, többszöri esetmegbeszélést, csoportlátogatást, egyéni megfigyelést végzünk a csoporton belül, a szülők (többszöri) bevonása mellett. (ha szükséges).  

IV. Iskolakorú gyerekek szűrése – pszichológiai érettség felmérésének programja: 
ennek a programnak célja az iskolai előkészítést támogatni a pszichológiai szűréssel. Célunk az érettség, feladattartás és feszültségkezelés területének pszichológiai szűrése, fejlesztést és támogatást igénylő területek feltárása, javaslatok megbeszélése szülőkkel és pedagógusokkal. Az oktatási (beiskolázásra vonatkozó) rendelkezésekhez igazodott az ütemezés és a tanácsadás tartalma (ősz eleje), illetve egy tematikus személyes szülői értekezletet szervezünk. Ez a szülői tájékoztató az iskolaköteles gyerekekre vonatkozó aktuális rendelkezésekről és pszichológiai javasaltokról. 

· A szűrésben 101 nagycsoportos és előkészítő csoportos gyermek volt érintett.  

· 67 gyerek vett részt a szűrésben 

· 7 gyerek hiányzott a többszöri alkalommal megszervezett szűréskor o 27 előkészítő csoportos gyereket nem érintette az idei szűrés, mert a múlt tanévben felmértük – jelenleg ismételten nem tartottuk indokoltnak 

· Írásos rövid visszajelzést kapott mind a 67 gyermek szülője, amelyben leírtuk az életkornak megfelelő vagy attól eltérő területeket, fejlesztési javaslatot kiemeltük röviden, szülőkonzultációt javasoltunk indokolt esetben.   

· Szülői értekezleten 21 szülő vett részt – ahol tájékoztatás történt az iskolakezdés, törvényi háttér és szűrés általános eredményeiről. 

· Szülőkonzultációt o 32 gyerek esetében tartottunk indokoltnak szülőkonzultációt (ezt jeleztük) o 10 szülő kért konzultációt a javasoltakból o további 24 szülő kért konzultációt ezen felül. 

V. Pedagógusok szakmai és pszichés támogatása kiemelt  figyelmet kapott, szakmai konzultációk formájában a legszükségesebb esetekben (más konzultációkhoz kapcsolódva 30 esetben, és önálló formában – 9 alkalommal). 

VI. Csoportok havi rendszeres látogatása elmaradt az időhiány miatt, 2 havi rendszerességű lett. Esethez kapcsolódó célzott látogatások ezen felül természetesen megtörténtek, a fenti esetszámokhoz kapcsolódva. A rendszeres havi látogatás a prevenciót szolgálja és a konzultációt támogatja, az óvodai szervezeti kultúrában betöltött szerepe jelentős a tapasztalatok szerint. Kéthavi alkalmakkal a problémamegoldás került jelentősen előtérbe, a gondozás és visszajelzés ilyen ritkasággal már háttérbe kerül. 

VII. Egy kiemelet csoportban rendszeres pszichológiai megfigyelés, mikrofoglalkozás tartása és pedagógiai konzultáció történt 3 hónapig (2024.01.-03.), majd külön kérésre eseti jelleggel 9 alkalmas tematikus foglalkozás sorozatot biztosítottunk. 

A további jó munkát kívánva 

tanácsadó szakpszichológus, relaxációs és szimbólumterapeuta  

2024.05.30. 

4.sz. melléklet

ŐRBOTTYÁNI NAPSUGÁR ÓVODA

OM: 032910

A Belső ellenőrzési-önértékelési munkacsoport 

munkájának értékelése

2023/2024.-es nevelési év

A belső ellenőrzési csoport szeptemberben az intézmény hatékony működésnek segítését célzó átfogó feladatokat tűzött ki célul: 

· Az új kollegák beilleszkedésének támogatását.

· Az esedékes tanfelügyeleti ellenőrzés előkészítésének megtervezését, intézményi önértékelést. A fejlesztési feladatokat intézkedési tervben rögzítését.

· Az intézményben gyakornoki pozícióban dolgozó kollégák szakmai támogatását, a minősítési eljárásra való felkészülésük segítését. 

Tehát ezen feladatok elvégzésére készített munkatervet a 2023/2024-es nevelési évre. 

Havonkénti bontásban ütemeztük feladatainkat.

Pedagógus minősítési eljárásban részt vett 2 fő pedagógus.
A nevelési év során az intézmény működésében részt vevő új kollégák:

Dajka: 4 fő
Pedagógiai asszisztens: 5 fő
Gyógypedagógiai asszisztens: 1 fő
Pedagógus: 6 fő
A gyorsabb és hatékonyabb munkavégzés érdekében az idei nevelési évben a Munkacsoport tagjai a havonkénti részfeladatok megbeszélése után, és szükség szerinti folyamatos egymás segítésével, főként a saját épületükben tevékenykedtek, így az év során több feladatot el tudtunk végezni.
	Belső Ellenőrzési Csoport tagok:
	5 fő


Szeptemberben

Összeállítottuk az éves munkatervet és tájékoztattuk a pedagógusokat, szülőket, kollégákat. 

- Az új kollégákat bevontuk az intézmény életébe, megismertettük Őket a kollégákkal, gyermekekkel, szülőkkel. Folyamatosan segítettük beilleszkedésüket.

- A gyakornoki pozícióban dolgozó kollégák évkezdését szakmai támogatással segítettük, ezzel is hozzájárulva a sikeres minősítésük folyamatára. 

Októberben 

- Feltérképeztük, előkészítettük a dokumentációs anyagokat az intézményi önértékelésekhez. (intézményi dokumentumokat, kérdőíveket, interjúkat).

Megbeszéltük az esetleges tanfelügyelethez kapcsolódó Jogi szabályozást, az önértékelési célokat és feladatokat, valamint felosztottuk a várható munkát a csoport tagjai között.

- Folytattuk a gyakornoki pozícióban dolgozó kollégák szakmai támogatását, valamint szükség szerint segítettük az Oktatási Hivatal által támogatott informatikai felület használatának megismerését.

Novemberben 
- Elvégeztük az intézményi dokumentumok vizsgálatát.

- Az esetleges intézményi önértékelés megindításához szükséges információk feltöltésre kerültek az informatikai felületre.

Az új kollégák és a gyakornokok szakmai munkájának segítésének prioritása miatt, az intézmény zavartalan működése érdekében az Oktatási Hivatal felületén történő önértékelési folyamat elindítását a következő nevelési időszakra helyeztük át.

- A gyakornoki pozícióban dolgozó kollégák szakmai támogatása során hangsúlyozott figyelmet fordítottunk a portfóliójuk leadására, szükség szerinti folyamatos segítéssel.

Decemberben 

- Az új kollegák beilleszkedésének támogatására és szakmai segítésére kiemelt figyelmet fordítottunk, majd összegeztük a tapasztaltakat.

Januárban

- Az új kollegák beilleszkedésének támogatását és szakmai segítését folytattuk, kiemelt figyelmet fordítva a második félévben várható feladatokra való felkészülésüket.
Februárban

- A gyakornoki pozícióban dolgozó kollégákat szakmai beszélgetésekkel támogattuk, ezzel is segítve a felkészítésüket a minősítő bizottsági látogatásra.

- Csoportlátogatást tettünk és a dokumentációk ellenőrzését elvégeztük a gyakornokoknál, és a tapasztalatokat megbeszéltük. 

Márciusbam 

- Folytattuk a gyakornoki pozícióban dolgozó kollégák szakmai támogatását és csoportlátogatásokat tartottunk náluk. A dokumentációkat ellenőriztük és a tapasztalatokat megbeszéltük.

Áprilisban 

- A gyakornoki pozícióban dolgozó kollégák szakmai támogatását tovább folyattuk. A látogatás dátumának figyelembevételével kiemelt figyelmet fordítottunk a minősítő vizsgára való felkészülésük segítésére.

Májusban
- 2 fő gyakornok felkészülését tovább segítettük az ebben a hónapban esedékes minősítő éljárásuk kijelölt napjára.
- Értékeltük az egész éves munkát és megkezdtük a jövő nevelési évre vonatkozó munkák tervezését.

Tapasztalataink: 

Az új kollégák és a gyakornokok segítésébe bevont óvodapedagógusok a foglalkozásokat a Pedagógiai Programunknak és a legjobb tudásuknak megfelelően igyekeztek megtartani. Törekedtek arra, hogy minél több oldalról megerősítsék az ismeretátadást, odafigyeltek a komplexitásra és a helyi adottságokkal éltek. A pedagógusi munkát közvetlenül segítő kollégákkal is jól együtt tudtak működni a nevelési év során. 

A sok új kollégánk beilleszkedésének támogatása, a betegségek miatti helyettesítések, valamint a két gyakornokunk minősítő folyamatának segítése nagyfokú figyelmet, leterheltséget igényelt, így az őszre várható tanfelügyeleti látogatást megelőző intézményi önértékelés megindítását szeptember hónapra helyeztük át. 

Az ellenőrzések alkalmával a kollégák a dokumentumaikat folyamatosan, naprakészen, a szaktudományos elvárásoknak megfelelően vezették, a foglakozásukon felkészültek voltak.

Az intézményben dolgozó kollégák pozitív hozzáállással és segítő szándékkal, lehetőségeikhez mérten segítették a gyakornokok felkészülését a minősítésre. 

Júniusban Elkészítettük a Belső Önértékelési Csoport beszámolóját.

	Őrbottyán, 2024. június 03.


	Munkacsoport vezetője




5.sz. melléklet

Beszámoló

Őrbottyáni Napsugár Óvoda báb-és Színjátszó Munkaközösség

2023-2024 nevelési év

Óvodánk színjátszó-és bábcsoportja 2022. szeptemberében munkaközösséggé alakult, így folytatva a több mint 30 éve megkezdett munkát. Mindazt a munkát, melyet gyermekeink szórakoztatására, az ünnepeink színesítésére, méltóvá tételére szenteltünk.

Csoportunk állandó tagjai óvodapedagógusokból állnak, de előfordult az év során, hogy szükség esetén dajka, illetve pedagógiai asszisztens segítségét is kértük az előadások lebonyolításában.

Munkacsoportunk állandó tagjai:
5 fő tag és 2 fő felkért tag
A munkaközösségvezető tartós betegállománya miatt, tagként vettem át a bábcsoport koordinálását.

2 fő GYES-en lévő tagunk van még, ezért nem tudtak aktívan részt venni az előadások előkészületeiben és lebonyolításában, de időnként ötleteikkel a háttérből segítették munkánkat.

2023. szeptemberében nagyörömmel, és számos tervvel kezdtük meg a munkát a csoport tagjaival. Megterveztük a nevelési év feladatait, megvizsgáltuk, milyen eszközök állnak rendelkezésünkre a terveink megvalósításához.

Első projektünk a Mikulás ünnepséghez kapcsolódóan egy bábelőadás megszervezése, és lebonyolítása volt. Előzetes anyaggyűjtés, és egyeztetések eredményeképp a „A róka, mint Mikulás” című bábdarabra esett a választásunk, melyet minden tag elfogadott. 

A darab megismerése után az első próbákon a szerepek kiosztása, majd az összeolvasás következett. A próbákat alvásidőben, illetve munka után tartottuk. 

Ezt követően a bábokat és a díszletet készítettük elő, illetve szükség esetén újat is készítettünk. Festettünk, díszítettünk, varrtunk, hogy tökéletes díszlettel is szolgáljunk. Felvettük a kapcsolatot a GAMESZ vezetőjével, aki munkatársaival segített számunkra a díszletek, jelmezek szállításában az óvodák között. Köszönjük segítségüket! 

6-8 próba alkalom után aztán 2023. december 5-én a Margaréta óvodában is, és a Napsugár óvodában is előadtuk az elkészült darabot. A gyermekeknek nagyon tetszett az előadás. Lelkesen énekeltek, mozogtak együtt a szereplőkkel, szurkoltak nekik. Mindannyian nagyon jól éreztük magunkat.
Sajnos a december 7.-ére tervezett Kisnémedi előadás a nagy havazás miatt elmaradt. Nagyon sajnáltuk, mert sok év kimaradás után ez lett volna az első tervezett előadásunk abban az óvodában.
Második projektünk, a tavaszi, a húsvéti hagyományokhoz kapcsolódott. 

Februárban kezdtük meg a felkészülést. Terveink szerint hasonlóan a téli projekthez, ezúttal is bábelőadással készültünk. Előzetes keresések és egyeztetésék eredményeképp a „Húsvéti mese” című darabot választottuk ki. Mivel a darab önmagában elég rövid volt, ezért egy másik bábdarab szövegével egészítettük ki. 
Sajnos több tagunk is lebetegedett, ezért két új kolléganőt kértük fel a helyettesítésükre, akik örömmel és lelkesedéssel vállalták a feladatot. Nagyon köszönjük nekik!

A próbák az előző projekt megvalósításához hasonlóan alvásidőben, illetve munkaidő után történtek. Zenét választottunk, bábot javítottunk vagy esetlegesen készítettünk. Nagyon jó hangulatban teltek próbáink.

A GAMESZ dolgozói most is szívesen álltak a rendelkezésünkre, segítséget nyújtva a díszletek szállításában.

Kis meglepetés játékunkat aztán 2024. március 25.-án délelőtt, egy rövid egyeztetés után először a Napsugár Óvodában, majd a Margaréta Tagóvodában is elő adtuk. 
Március 26.án a Kisnémedi tagóvodában is előadtuk nagy sikerrel.

Nagy várakozás előzte meg a darabot. A tapsból ítélve most sem volt hiábavaló a sok munka, készülés. Gyermekeink, és a felnőttek egyaránt nagyon élvezték az előadást. Ezúttal is minden tagnak és résztvevőnek köszönöm szépen a kitartó munkát.
Harmadik projektünk:

Terveinknek megfelelően 2024. májusában a második tavaszi projektünket, az Őrbottyáni Gyermekmosoly Óvodai Alapítvány által szervezett „Ovibuli”-ra való felkészülést terveztük meg. Ez alkalomra egy mesedarab eljátszásával szerettünk volna készülni, de ezt a tagok létszámhiánya miatt nehezen tudtuk volna megvalósítani. Ezért döntöttünk a bábozás mellett. 

Természetesen ez alkalommal is történtek előzetes egyeztetések, ötletek meghallgatása. 

Végül egy régebbi nagy sikerű darabra, a „Zsákbamacska” című mesére esett a csoport választása. 

A két új tagunk is szívesen vállalt szerepet ebben a mesében is.  A szerepek kiosztása és a díszlet elkészítése után aztán teljes erőbedobással folytak a próbák, hogy 2024. június 8.-án előadjuk mesedarabunkat az „Ovibuli”-n résztvevők számára. 
Köszönöm mindenkinek a sok munkát, mellyel felejthetetlen élményeket szereztünk óvodásainknak!

Remélem új tagjaink is élvezték a velünk töltött időt és munkát, a következő évtől pedig, állandó tagként köszönthetjük csoportunkba
Úgy gondolom egy munkával, alapos felkészüléssel, sok nevetéssel teli évet zárt munkaközösségünk. Minden tagunk, illetve a meghívottak szintén, mindent megtettek annak érdekében, hogy a jó hangulat minden alkalommal garantált legyen. 

Élményekben gazdag, pihenéssel teli nyári időszakot kívánok mindenkinek! Szeptemberben újra találkozunk!

munkaközösség vezető
Őrbottyán, 2024. május 31.
6.sz. melléklet

Gyermekvédelmi beszámoló
2023/2024-s nevelési évre

1. Óvodába járó gyermekek száma: 

2023. október 1. statisztika alapján: Őrbottyánban: 310 fő, Kisnémedin: 25 fő, 

Összesen: 335 fő

Jelenleg: (2024. 02.16.) Őrbottyánban: 319 fő, (Margaréta tagóvoda 142 fő, Napsugár óvoda 177 fő)

Kisnémedin: 26 fő, 

Összesen: 345 fő
2. Az óvoda megítélése szerint:

· Hátrányos helyzetűek száma: HH: 1 fő; HHH: 5 fő

· Veszélyeztetettek száma: 0 fő

· Nevelésbe vett gyermek 4 fő, (ezáltal halmozottan hátrányos helyzetű)

· 2 gyermek örökbefogadott 

3. Óvodánkban a következő tipikus gyermekvédelmi problémák merülnek fel:

· Válás, külön élés, ill. az ezt megelőző és ezután fellépő problémák (rossz otthoni légkör, kapcsolattartásból adódó konfliktushelyzetek)

· Az otthoni és az óvodai napirend, elvárások, rutinok szakadékszerű különbözősége, a közelítésre való hajlandóság teljes hiánya, kevés együtt töltött idő, rohanó életmód, durva, fenyegető hangnemű veszekedések, csúnya beszéd a gyermekek előtt, melyet a gyermekek az óvodába is behoznak, ezáltal negatív hatással vannak az egész csoportra.

· „Ráhagyó”, kényeztető nevelés, melynek következtében a gyermek korlátok, határok nélkül nő fel, ezáltal nehezebben tanulja meg a csoportszabályok betartását is.

· Túlzott elvárások a gyermekektől (sokszor nem az életkoruknak megfelelő elvárások)  

· Az elmúlt évek során egyre gyakrabban tapasztaljuk, azt a szülői attitűdöt, amikor a gyermek szinte átveszi a vezetést a családban, mintegy irányítva a felnőtteket.  

· A gyermek fejlődésében felmerülő problémák hárítása vagy eltúlzása.

· Szülői elhanyagolás miatt rendezetlen külső, pszichés torzulás.

4. A gyermekvédelmi szempontból 2023/2024 - ben meglátogatott családok száma: 2 gyermek. Családlátogatási alkalmak száma: gyermekenként 1 alkalommal 

5. Kapcsolattartás a szülőkkel, tapasztalatok:

A kapcsolattartás többféle fórumon történt, szülői értekezletek, fogadóórák, nyílt napok, óvodai programok alkalmával. A szülők tájékoztatása ezen felül a honlapon, hirdetőtáblákon és online formában, zárt csoportokban valósult meg.

A tapasztalat ebben az évben is az volt, hogy a kollégák jelzéseit, a gyermekeket érintő információkat online formában sokkal jobban befogadták, mint az óvodai hirdetőtáblákon kiírtakat.

6. Hány esetben jeleztek a családsegítő és gyermekjóléti szolgálat felé és milyen módon?

a) Jelzőrendszeri esetmegbeszélésen: 2 gyermek esetében vettünk részt, (intézményvezető és az óvodapedagógusok)

b) Jelzőlapon: a 2023/2024-es évben 5 óvodai jelzés volt.

7. Az óvoda saját szolgáltatásai (pl. pszichológusi-, fejlesztőpedagógiai-, és logopédiai ellátás)

Az óvoda saját szolgáltatásában pszichológus, gyógypedagógus látta el a gyermekek fejlesztését.

Gyógypedagógus ellátásban: 11 gyermek vett részt. Leginkább az SNI-s és a BTMN-es fejlesztésre szoruló gyermekekkel foglalkozott a gyógypedagógus. 

Pszichológiai ellátásban: szűrésben 67 gyermek, ellátásban 19 gyerek esetében történt esetmegbeszélés személyes tanácsadás a szülővel, 11 gyermek vett részt kis csoportos fejlesztésen, 21 szülő vett részt a szülői értekezleten.

Az óvodai, iskolai szociális segítő tevékenységet a Váci Humán Szolgáltató Központ munkatársa végezte. Szociálpedagógus segítő munkatárs általános kapcsolattartást és csoportlátogatásokat végzett, konkrét kis csoportos terápiára 1-2 esetben volt szükség.

A logopédiai és gyógytestnevelési ellátást a PMPSZ munkatársai látták el.

Logopédiai felmérés: a logopédus 100 fő 3 évest szűrt; emellett 62 fő 5 éves gyermeket szűrt, majd 35 gyermeknél végzett logopédiai terápiát.

8. Hány esetben kellett más szakembert bevonni (Pedagógiai Szakszolgálat, pszichológus stb.)?

62 gyermek esetében kellett egyéb szakembert bevonni, akiket a Pedagógiai Szakszolgálathoz vagy a Szakértői bizottsághoz küldtünk komplex vizsgálatra.

9. Milyen szabadidős gyermekprogramokat szerveztek?

Csoportos kirándulások, séták, Bozsik foci, adventi barkácsdélután, interaktív zenés előadás (Répa, retek, mogyoró), meseszínház (Meseerdő bábszínház), Ovibuli szervezése. Délutáni fejlesztő, mozgásos szolgáltatások lehetőségeinek biztosítása (terem, szervezés).

10. Mi a véleménye a gyermekvédelmi feladatot ellátók együttműködéséről?

A felek (szociális szolgálat, egészségügyi szolgáltatók) közötti együttműködés véleményünk szerint nagyon jó, az általunk jelzett eseteket minden esetben megvizsgálják, a szükséges lépéseket megteszik, majd visszajelzést küldenek, melyben az óvodát tájékoztatják az intézkedésekről. Az esetkonferenciák alkalmával is mindig megfelelő egyetértés, konszenzus alakul ki közöttünk. 

11. Milyen gyermekvédelemmel kapcsolatos képzésen, tájékoztatáson és mikor vett részt?

2023/2024 - ben az óvoda nevelőtestületi értekezletén részt vettek a szolgálat szakemberei is, melyen megismerkedtünk az új kollégákkal, vezetővel.

12. Javaslatok a gyermekek helyzetének javítása érdekében:

2020-ban pedagógus kollégáink részt vettek a Gyermekjóléti Szolgálat szervezésében egy, a gyermekvédelemmel kapcsolatos továbbképzésen, melyről nagyon pozitívek voltak a visszajelzések. Ehhez hasonló együttműködést, együtt gondolkodást segítő kezdeményezéseket jónak tartanánk a jövőben is!

Kelt. Őrbottyán, 2024.06.03.

